Weed (California)

Weed er en by i Siskiyou County i California.

Ifølge folketellingen fra 2 000 har byen 2 978 innbyggere. I området rundt ligger Edgewood, Carrick, Lake Shastina, Rancho Hills og Hammond Ranch. Disse stedene bruker postadressen Weed, eller samme postnummer. Totalt var innbyggertallet i 2007 i dette området på 6 318.

Byen har fått navnet sitt etter Abner Weed, mannen som startet det lokale sagbruket, og som fant ut at områdets kraftige vind fungerte godt til å tørke tømmer.

Sylvia Massy driver platestudioet RadioStar Studios i Weed, og norske Bulk fra Arendal spilte inn debutalbumet Guardian der i 2010.

Eksterne lenker 
 

Byer i Siskiyou County
Byer i California